3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

สายธุรกิจชำแหละไก่

สายธุรกิจชำแหละไก่ ดำเนินการโดยบริษัท จีเอฟพีที จำกัด (มหาชน) ซึ่งเป็นบริษัทแม่ของกลุ่ม
ผลิตภัณฑ์ของบริษัท คือ ชิ้นส่วนไก่และผลพลอยได้จากการชำแหละไก่

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อไก่พ่อแม่พันธุ์จากฟาร์มปู่ย่าพันธุ์เพื่อนำมาเลี้ยงและผลิตลูกไก่เนื้อและลูกไก่ไข่ ซึ่งเป็นผลิตภัณฑ์หลักของบริษัท

สายธุรกิจฟาร์มเลี้ยงไก่

สายธุรกิจฟาร์มเลี้ยงไก่ ดำเนินการโดยบริษัท เอ็มเคเอส ฟาร์ม จำกัด
โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด
ส่วนหนึ่งขายให้กับฟาร์มประกันและฟาร์มเลี้ยงอิสระทั่วไป อีกส่วนหนึ่งนำมาเลี้ยงเอง
จนอายุครบประมาณ 42 วัน แล้วจึงขายไก่ใหญ่ต่อให้กับบริษัทแม่ คือ บริษัท จีเอฟพีที จำกัด
(มหาชน) นอกจากนี้บริษัทยังขายอาหารสัตว์บางส่วน ที่รับซื้อมาจากบริษัท กรุงไทยอาหารสัตว์
จำกัด (มหาชน) ให้กับฟาร์มที่ทำได้ทำสัญญากับบริษัทไว้ ดังนั้นผลิตภัณฑ์หลักของบริษัท คือ ไก่ใหญ่
ลูกไก่เนื้อ ลูกไก่ไข่ และอาหารสัตว์

นอกจากนี้ ในวันที่ 16 พฤศจิกายน 2542 บริษัทยังได้รับอนุมัติการส่งเสริมการลงทุนในประเภท
1.5 การเลี้ยงสัตว์ โดยได้รับสิทธิประโยชน์ดังนี้

1.  ได้รับลดหย่อนอากรขาเข้ากึ่งหนึ่งเฉพาะเครื่องจักรที่ไม่อยู่ในรายการปรับลดอากรขาเข้าตามประกาศกระทรวงการคลังที่
    ศก.13/2533 และอากรขาเข้าต่ำกว่าร้อยละ 10 จะไม่ได้รับการลดหย่อน

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาสามปี
    นับแต่วันที่เริ่มมีรายได้จากการประกอบกิจการนั้น

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
    31
    ไปรวมคำนวณเพื่อเสียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคลนั้น

4.  ได้รับอนุญาตให้นำหรือส่งเงินออกราชอาณาจักรเป็นเงินตราต่างประเทศได้

ทั้งนี้บริษัทจะต้องปฏิบัติตามเงื่อนไขที่สำคัญดังต่อไปนี้

1.  เครื่องจักรที่ใช้ในกิจการที่ได้รับการส่งเสริมจะต้องเป็นเครื่องจักรที่ทันสมัยและมีประสิทธิภาพ
    เว้นแต่จะมีเหตุผลเป็นพิเศษและได้รับอนุมัติจากคณะกรรมการ

(1) เครื่องจักรซึ่งได้รับยกเว้นอากรขาเข้านั้น จะต้องนำเข้ามาภายในวันที่ 16 พฤศจิกายน 2544
    หากไม่สามารถนำเข้าได้ทัน จะต้องได้รับอนุมัติให้ขยายเวลาการนำเข้าจากคณะกรรมการ

(2) จะต้องไม่จำนอง จำหน่าย โอน ให้เช่า
    หรือยินยอมให้บุคคลอื่นใช้เครื่องจักรที่ได้รับลดหย่อนอากรขาเข้า

2.  จะต้องเริ่มงาน เช่น เริ่มทำการก่อสร้างโรงงานและเริ่มสั่งซื้อเครื่องจักรภายในกำหนด 6
    เดือน นับแต่วันที่ออกบัตรส่งเสริม

3.  จะต้องดำเนินการให้แล้วเสร็จพร้อมที่จะเปิดดำเนินการได้ภายในกำหนดเวลาไม่เกิน 30
    เดือนนับแต่วันที่ออกบัตรส่งเสริม

  สายธุรกิจอาหารสัตว์

สายธุรกิจอาหารสัตว์ ดำเนินการโดยบริษัท กรุงไทยอาหารสัตว์ จำกัด (มหาชน)
ผลิตภัณฑ์หลักของบริษัทคือ อาหารสัตว์บก และอาหารสัตว์น้ำ
อาหารสัตว์บก-อาหารไก่จะขายให้กับบริษัท เอ็มเคเอส ฟาร์ม จำกัด และบริษัท ฟาร์มกรุงไทย
จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ จะขายให้กับผู้เลี้ยงสัตว์น้ำทั่วไป

นอกจากนี้ ในวันที่ 17 มกราคม 2544 บริษัทยังได้รับอนุมัติการส่งเสริมการลงทุนในประเภท 1.6
กิจการผลิตอาหารสัตว์ หรือส่วนผสมอาหารสัตว์ โดยได้รับสิทธิประโยชน์ดังนี้

1.  ได้รับลดหย่อนอากรขาเข้าสำหรับเครื่องจักรตามที่คณะกรรมการพิจารณาอนุมัติ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
    นับแต่วันที่เริ่มมีรายได้จากการประกอบกิจการนั้น

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
    31
    ไปรวมคำนวณเพื่อเสียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคลนั้น

4.  ได้รับอนุญาตให้นำหรือส่งเงินออกราชอาณาจักรเป็นเงินตราต่างประเทศได้

ทั้งนี้บริษัทจะต้องปฏิบัติตามเงื่อนไขที่สำคัญดังต่อไปนี้

1.  เครื่องจักรที่ใช้ในกิจการที่ได้รับการส่งเสริมจะต้องเป็นเครื่องจักรที่ทันสมัยและมีประสิทธิภาพ
    เว้นแต่จะมีเหตุผลเป็นพิเศษและได้รับอนุมัติจากคณะกรรมการ

(1) เครื่องจักรซึ่งได้รับยกเว้นอากรขาเข้านั้น จะต้องนำเข้ามาภายใน 24 เดือน หากไม่สามารถ

นำเข้าได้ทัน จะต้องได้รับอนุมัติให้ขยายเวลาการนำเข้าจากคณะกรรมการ

(2) จะต้องไม่จำนอง จำหน่าย โอน ให้เช่า หรือยินยอมให้บุคคลอื่นใช้เครื่องจักรที่ได้รับลด

หย่อนอากรขาเข้า

2.  จะต้องเริ่มงาน เช่น เริ่มทำการก่อสร้างโรงงานและเริ่มสั่งซื้อเครื่องจักรภายในกำหนด 6
    เดือน นับแต่วันที่ออกบัตรส่งเสริม

3.  จะต้องดำเนินการให้แล้วเสร็จพร้อมที่จะเปิดดำเนินการได้ภายในกำหนดเวลาไม่เกิน 30
    เดือนนับแต่วันที่ออกบัตรส่งเสริม

4.  ขนาดของกิจการ มีกำลังการผลิตอาหารสัตว์ปีละ 64,000 ตัน (เวลาทำงาน 20
    ชั่วโมง/วัน: 320 วัน/ปี)

5.  จะต้องดำเนินการให้ได้รับใบรับรองระบบคุณภาพมาตรฐาน ISO 9000 ภายใน 2 ปี
    นับแต่วันเปิดดำเนินการ หากไม่สามารถดำเนินการได้ภายในกำหนดเวลาดังกล่าว
    จะถูกเพิกถอนสิทธิและประโยชน์ยกเว้นภาษีเงินได้นิติบุคคล 1 ปี

  สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟู้ดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท

(2) การตลาดและภาวะการแข่งขัน

สายธุรกิจชำแหละไก่

(ก) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน เนื่องจากบริษัทมีประสบการณ์มาหลายสิบปี
ทางด้านภาคปศุสัตว์ ทำให้คุณภาพของผลิตภัณฑ์ของบริษัทเป็นที่ยอมรับของลูกค้า นอกจากนี้
บริษัทได้พัฒนารูปแบบของผลิตภัณฑ์ให้มีความหลากหลาย ตามที่ลูกค้าต้องการ

นอกจากนี้ บริษัทมีนโยบายผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย ถ้าผลิตสินค้าธรรมดาประเภทไก่ติดกระดูก
อาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือ เช่น การผลิตเนื้อไก่เสียบไม้ชนิดต่างๆ
ซึ่งประเทศอื่นที่เป็นคู่แข่งขันยังพัฒนาแรงงานได้ไม่ทัน หรือคู่แข่งในบางประเทศ
มีอัตราค่าจ้างแรงงานที่สูงไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

-   ลักษณะของลูกค้า

  ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่บริษัท จีเอฟ ฟู้ดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วม คือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วน 16.38%
ของยอดขายในประเทศ โดยที่บริษัท แมคคีย์ ฟู้ด เซอร์วิสเซส (ประเทศไทย) จำกัด
รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศฮ่องกง และสิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ แล้วนำไปแปรรูปเป็นอาหารสำเร็จรูป
และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อยๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง

  ลูกค้าต่างประเทศ

บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง และสิงคโปร์ ตะวันออกกลาง มาเลเซีย เป็นต้น

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งใน และต่างประเทศ

-   การจำหน่ายและช่องทางการจำหน่าย

  การจำหน่าย

ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศ และต่างประเทศ
ภายใต้เครื่องหมายการค้า “GFPT” และเครื่องหมายการค้าของลูกค้า
มีสัดส่วนแบ่งเป็นตลาดภายในประเทศ 60% และตลาดต่างประเทศ 40%

ช่องทางการจำหน่าย

ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกทีหนึ่ง
และอีกส่วนหนึ่งซึ่งเป็นสินค้าคุณภาพระดับส่งออก
จะจำหน่ายให้กับบริษัทที่เป็นผู้ผลิตสินค้าแปรรูปจากเนื้อไก่เพื่อบริโภคภายในประเทศและส่งออกอีกต่อหนึ่ง
นอกจากนี้ บริษัทย่อย คือ บริษัท จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก
ส่วนบริษัทร่วม คือบริษัท แมคคีย์ ฟู้ด เซอร์วิสเซส (ประเทศไทย) จำกัด
จะเพื่อนำไปผลิตเป็นเบอร์เกอร์ และ นักเก็ต เป็นต้น

  ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
  ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในประชาคมยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจร คือ มีธุรกิจอาหารสัตว์ ผลิตลูกไก่ และฟาร์มเลี้ยงเป็นของตนเอง
อยู่ในลักษณะของ Oligopoly คือมีกลุ่มผู้ผลิตรายใหญ่อยู่เพียงไม่กี่ราย ได้แก่

1.  กลุ่มบริษัทเครือเจริญโภคภัณฑ์

2.  บริษัท สหฟาร์ม จำกัด

3.  บริษัท จีเอฟพีที จำกัด (มหาชน)

4.  บริษัท ไก่สดเซ็นทาโก จำกัด

5.  บริษัท โกลเด้น ฟู้ดส์ อินเตอร์เนชั่นแนล จำกัด

6.  บริษัท เบเทอร์ฟูดส์ จำกัด

7.  บริษัท ศรีไทยฟู้ดส์แอนด์เบฟเวอร์เรจ จำกัด (มหาชน)

8.  บริษัท แหลมทอง จำกัด

9.  บริษัท ซันเนก ฟู้ด จำกัด

10. บริษัท ซันแวลเล่ย์ (ไทยแลนด์) จำกัด

11. บริษัท พนัสโพลทรี่ จำกัด

12. บริษัท ยู่สูงอุตสาหกรรม จำกัด

สำหรับการแข่งขันของบริษัท จีเอฟพีที จำกัด(มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มผลิตพ่อแม่พันธุ์ไก่ ฟาร์มเลี้ยงไก่
และโรงเชือดไก่ การที่บริษัท จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงเชือด เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิภาพ อำนาจการต่อรอง การประหยัดต้นทุน
เนื่องจากขนาด (Economy of Scale)
ทำให้ต้นทุนต่อหน่วยและการวางแผนกำหนดปริมาณสอดคล้องกับความต้องการของตลาดได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่สดแช่แข็ง ประกอบด้วย
สหรัฐอเมริกา จีน และบราซิล ปัจจุบันการแข่งขันในตลาดส่งออก
ขึ้นอยู่กับความได้เปรียบของผู้ส่งออกในแต่ละประเทศ เช่น ต้นทุนของสินค้า ค่าระวาง
คุณภาพของสินค้า ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกโลกเพิ่มขึ้นทุกปี

ประเทศผู้ส่งออกเนื้อไก่ที่สำคัญของโลก หน่วย: พันตัน

  ------------------- ---------- ---------- ---------- ---------- ----------
  ประเทศ              2544(f)    2543 (p)   2542       2541       2540

  สหรัฐอเมริกา          2,404      2,384      2,231      2,120      2,116

  บราซิล               950        870        771        612        650

  จีน                  400        380        330        345        350

  ไทย                 340        333        274        275        192

  ฝรั่งเศส              290        315        337        373        321

  เนเธอร์แลนด์          185        195        200        191        168

  แคนาดา              75         72         63         74         56

  สหราชอาณาจักร        49         48         47         45         54

  สหรัฐอาหรับเอมิเรต     40         39         42         63         62

  อื่นๆ                 861        865        917        786        734

  รวม                 5,594      5,501      5,212      4,884      4,703
  ------------------- ---------- ---------- ---------- ---------- ----------

ที่มา: USDA (October 2000) * สมาคมผู้ผลิตไก่เพื่อส่งออกไทย

หมายเหตุ: (p) preliminary (f) forecast

แนวโน้มภาวะอุตสาหกรรมและสภาพการแข่งขันในอนาคต

แนวโน้มปี 2544 ภาวะการผลิต

ปริมาณการผลิตไก่เนื้อของไทยในปี 2544 จะยังคงมีแนวโน้มขยายตัวได้ดีต่อไป
โดยคาดว่าจะมีปริมาณผลิตรวมราว 950 ล้านตัวหรือประมาณ 1,075,000 ตัน เพิ่มขึ้นจากปี 2543
ประมาณร้อยละ 1.99 ซึ่งถ้าหากเป็นไปตามที่คาดหมาย ก็จะเป็นการผลิตไก่เนื้อได้ปริมาณเกิน 1
ล้านตันเป็นปีที่ 2 ติดต่อกัน ส่วนเหตุผลที่ทำให้คาดหมายว่าการผลิตจะขยายตัวเพิ่มขึ้นก็คือ
การขยายตัวของตลาดในประเทศตามภาวะเศรษฐกิจที่ฟื้นตัวขึ้น และการขยายตัวของการส่งออก
ทำให้การผลิตขยายตัวตอบสนอง
นอกจากนั้นการที่นโยบายรัฐบาลเกี่ยวกับมาตรการการนำเข้าวัตถุดิบอาหารสัตว์ในช่วงหลายปีที่ผ่านมาค่อนข้างชัดเจนและไม่เปลี่ยนแปลงมากนัก
ก็ทำให้อุปสรรคในเรื่องความขาดแคลนอาหารสัตว์ลดน้อยลง
และการวางแผนการผลิตสามารถทำได้อย่างมีประสิทธิภาพขึ้น

อย่างไรก็ตาม
อาจมีปัจจัยที่ยากจะควบคุมบางประการที่มีผลทำให้การผลิตไม่สามารถขยายตัวตามที่คาดหมายได้
อาทิ กระแสต่อต้านผลิตภัณฑ์ที่ผ่านการตัดต่อพันธุกรรม หรือ GMOs (Genetically Modified
Organism) โดยเฉพาะอย่างยิ่งถั่วเหลืองซึ่งเป็นวัตถุดิบอาหารสัตว์ที่สำคัญ
และการที่สหภาพยุโรปห้ามใช้เนื้อและกระดูกป่นมาผสมในอาหารสัตว์เนื่องจากความกลัวโรควัวบ้า
ก็อาจทำให้ราคากากถั่วเหลืองในตลาดโลกสูงขึ้น และส่งผลกระทบต่อต้นทุนการเลี้ยงไก่เนื้อได้

ภาวะการตลาด

ตลาดผลิตภัณฑ์ไก่เนื้อภายในประเทศมีแนวโน้มที่จะขยายตัวได้ต่อเนื่อง
โดยปริมาณบริโภคในประเทศปี 2544 คาดว่าจะมีประมาณ 765,000 ตัน คิดเป็นร้อยละ 71.2
ของปริมาณผลิตไก่เนื้อทั้งหมด และเพิ่มขึ้นร้อยละ 2.82 จากปริมาณบริโภคในปี 2543
ทั้งนี้เนื่องจากการขยายตัวของการบริโภคตามภาวะเศรษฐกิจที่ฟื้นตัวขึ้น
และราคาเนื้อไก่ยังค่อนข้างต่ำเมื่อเทียบกับเนื้อสัตว์ประเภทอื่น
นอกจากนั้นการที่ผู้บริโภคจำนวนมากวิตกเกี่ยวกับปัญหาไขมันในเลือดสูงทำให้หันมาบริโภคเนื้อไก่ซึ่งมีไขมันต่ำมากขึ้นด้วย

ส่วนด้านตลาดต่างประเทศของผลิตภัณฑ์ไก่นั้น เนื่องจากในปี 2543 ได้ขยายตัวมากขึ้น
จึงคาดหมายว่าในปี 2544 นั้น จะยังคงส่งออกได้เพิ่มขึ้น ประมาณ 360,000-380,000 ตัน
โดยคาดว่าราคาส่งออกโดยเฉลี่ยจะปรับสูงขึ้น ทำให้มูลค่าการส่งออกเพิ่มขึ้นเป็น 30,000 ล้านบาท

อย่างไรก็ตาม การส่งออกไก่เนื้อและผลิตภัณฑ์ในปี 2544 จะขยายตัวได้มากเช่นเดียวกับปี 2543
อีกหรือไม่นั้น ขึ้นกับปัจจัยหลายประการที่อาจส่งผลทั้งทางบวกและทางลบต่อการขยายตัวดังกล่าวนี้
ได้แก่

ปัจจัยทางบวก

- ผู้บริโภคจำนวนมากในประเทศกลุ่มสหภาพยุโรปยังไม่วางใจที่จะบริโภคเนื้อวัว
เนื่องจากการระบาดของโรควัวบ้า (BSE) ที่ยังไม่ยุติ
ทำให้ความต้องการบริโภคเนื้อไก่ขยายตัวขึ้นทดแทน

- การแพร่ระบาดของโรคปากเท้าเปื่อย (FMD) จะทำให้ความต้องการบริโภคเนื้อไก่เพิ่มขึ้น

- การอ่อนค่าลงของเงินบาท
ทำให้ราคาส่งออกเนื้อไก่ของไทยถูกลงเมื่อคิดเป็นเงินตราต่างประเทศ
ส่งผลให้สามารถแข่งขันในตลาดต่างประเทศได้ดีขึ้น

- การที่กลุ่มประเทศสหภาพยุโรปยังคงห้ามนำเข้าเนื้อไก่
และผลิตภัณฑ์จากประเทศจีนตามมาตรการควบคุมคุณภาพด้านสุขอนามัย
ทำให้ผลิตภัณฑ์เนื้อไก่จากประเทศไทยไม่ต้องเผชิญกับการแข่งขันจากจีนซึ่งต้นทุนการผลิตและราคาขายต่ำกว่าในตลาดสหภาพยุโรป

- การฟื้นตัวของเศรษฐกิจรัสเซีย แม้จะไม่มีผลโดยตรงต่อการส่งออกไก่เนื้อของไทย
แต่ก็มีความต้องการเนื้อไก่ส่วนน่องมากขึ้น และช่วยลดการแข่งขันด้านราคาเนื้อน่องในตลาดทั่วไปลง

- ระบบการผลิตเพื่อส่งออกของไทยที่มีมาตรฐานสูง
ประกอบกับความสามารถของผู้ส่งออกไทยในการพัฒนาผลิตภัณฑ์แปรรูปจากเนื้อไก่
ให้สอดคล้องกับความต้องการของผู้บริโภคในต่างประเทศ
ทำให้ผลิตภัณฑ์ไก่เนื้อของไทยมีศักยภาพสูงในการแข่งขัน
และได้รับการยอมรับทั้งในตลาดญี่ปุ่นและสหภาพยุโรปซึ่งเป็นตลาดสำคัญและมีอำนาจซื้อสูง

  ปัจจัยลบ

- การที่สหภาพยุโรปห้ามใช้เนื้อและกระดูกป่นผสมในอาหารสัตว์
แม้ว่าการผลิตอาหารสัตว์ในประเทศไทยจะไม่ได้รับผลกระทบทางตรงเนื่องจากไม่ได้ใช้เนื้อและกระดูกป่นผสมอาหารสัตว์
แต่ก็อาจได้รับผลกระทบทางอ้อมจากการที่ใช้มาตรการนี้ทำให้ผู้ผลิตอาหารสัตว์ต้องใช้กากถั่วเหลืองเป็นส่วนผสมมากขึ้น
ราคากากถั่วเหลืองในตลาดโลกจึงอาจมีแนวโน้มสูงขึ้นซึ่งจะส่งผลต่อต้นทุนการเลี้ยงไก่ได้
เพราะกากถั่วเหลืองเป็นส่วนประกอบหลักของอาหารสัตว์
และประเทศไทยยังจำเป็นต้องนำเข้าเป็นจำนวนมาก

- การเปลี่ยนนโยบายการนำเข้าวัตถุดิบที่เกี่ยวข้องกับอาหารสัตว์ เช่น เมล็ดถั่วเหลือง
จากระบบนำเข้าเสรี มาเป็น จำกัดปริมาณนำเข้า ทำให้มีผลต่อต้นทุนการผลิต

- การที่มีการคาดหมายว่าปริมาณเศรษฐกิจการค้าของโลกในปี 2544 จะชะลอตัวลง
อาจส่งผลให้อุปสงค์ต่อเนื้อไก่และผลิตภัณฑ์เนื้อไก่จากประเทศไทยชะลอตัวลงตามไปด้วย
นอกจากนั้นการที่ญี่ปุ่นซึ่งเป็นตลาดส่งออกไก่เนื้อที่สำคัญที่สุดของไทยยังมีอัตราการขยายตัวทางเศรษฐกิจต่ำ
อุปสงค์จึงขยายตัวน้อย
ประกอบกับการแข่งขันที่รุนแรงในตลาดญี่ปุ่นจึงอาจทำให้ราคาส่งออกผลิตภัณฑ์ไก่เนื้อของไทยถูกต่อรองให้ต่ำลงในตลาดญี่ปุ่น

- ราคาน้ำมันที่มีแนวโน้มสูงขึ้นเป็นระยะ ๆ โดยเฉพาะอย่างยิ่งตั้งแต่กลางปี 2543 เป็นต้นมา
ยังไม่มีความแน่นอนว่าจะสูงขึ้นต่อไปอีกหรือไม่ และเพียงใด ดังนั้นถ้าหากราคาน้ำมันเพิ่มขึ้นมากในปี
2544 จึงอาจส่งผลทำให้ต้นทุนการผลิตและการขนส่งสูงขึ้นได้

- กระแสการต่อต้านผลิตภัณฑ์ที่ผ่านการตัดต่อพันธุกรรมหรือ GMOs (Genetically Modified
Organism) จะทำให้ต้องมีมาตรการตรวจสอบและรับรองว่าผลิตภัณฑ์ไก่เนื้อของไทย
ไม่ได้เป็นผลิตภัณฑ์ GMOs ซึ่งส่งผลให้ต้นทุนการผลิตและส่งออกสูงขึ้น

สัดส่วนการส่งออกผลิตภัณฑ์ไก่เนื้อของไทยในตลาดต่างประเทศ

เปรียบเทียบระหว่างปี 2541 – 2543

+----------------+--------+--------+--------+--------+--------+--------+
|                | 2543   |        | 2542   |        | 2541   |        |
+----------------+--------+--------+--------+--------+--------+--------+
| ตลาด           | ปริมาณ  | สัดส่วน  | ปริมาณ  | สัดส่วน  | ปริมาณ  | สัดส่วน  |
|                |        |        |        |        |        |        |
|                | (ตัน)   | (      | (ตัน)   | (      | (ตัน)   | (      |
|                |        | ร้อยละ) |        | ร้อยละ) |        | ร้อยละ) |
+----------------+--------+--------+--------+--------+--------+--------+
| ญี่ปุ่น            | 1      | 55.00  | 1      | 59.45  | 1      | 61.19  |
|                | 70,500 |        | 62,661 |        | 72,378 |        |
| สหภาพยุโรป      |        | 30.00  |        | 28.31  |        | 28.21  |
|                | 93,000 |        | 77,451 |        | 79,477 |        |
| อื่น ๆ           |        | 15.00  |        | 12.24  |        | 20.60  |
|                | 46,500 |        | 33,487 |        | 29,484 |        |
+----------------+--------+--------+--------+--------+--------+--------+
| รวม            | 3      | 100.00 | 2      | 100.0  | 2      | 100.00 |
|                | 10,000 |        | 73,599 |        | 81,719 |        |
+----------------+--------+--------+--------+--------+--------+--------+

ที่มา : กรมเศรษฐกิจการพาณิชย์

หมายเหตุ : ปี 2543 เป็นค่าประมาณการ

ปริมาณและมูลค่าการส่งออกผลิตภัณฑ์ไก่เนื้อของไทย

  ปริมาณ : ตัน

มูลค่า : ล้านบาท

+----------------+-------+-------+-------+-------+-------+--------+
|                | ไก่สด  |       | ไก    |       | รวม   |        |
|                | แช่แข็ง |       | ่แปรรูป |       |       |        |
+----------------+-------+-------+-------+-------+-------+--------+
| ปี              | ปริมาณ | มูลค่า  | ปริมาณ | มูลค่า  | ปริมาณ | มูลค่า   |
+----------------+-------+-------+-------+-------+-------+--------+
| 2535           | 17    | 1     | 6,922 | 728   | 18    | 11,127 |
|                | 4,829 | 0,399 |       |       | 1,751 |        |
| 2536           |       |       | 9,506 | 1,242 |       | 10,128 |
|                | 15    | 8,886 |       |       | 16    |        |
| 2537           | 7,080 |       | 1     | 1,850 | 6,586 | 11,696 |
|                |       | 9,846 | 5,615 |       |       |        |
| 2538           | 15    |       |       | 3,088 | 16    | 12,750 |
|                | 2,903 | 9,662 | 2     |       | 8,518 |        |
| 2539           |       |       | 6,276 | 3,372 |       | 12,457 |
|                | 14    | 9,085 |       |       | 17    |        |
| 2540           | 9,935 |       | 3     | 4,951 | 6,211 | 15,902 |
|                |       | 1     | 1,555 |       |       |        |
| 2541           | 13    | 0,951 |       | 9,020 | 16    | 26,241 |
|                | 7,215 |       | 4     |       | 8,770 |        |
| 2542           |       | 1     | 1,114 | 8,669 |       | 23,486 |
|                | 15    | 7,221 |       |       | 19    |        |
| 2543           | 1,120 |       | 6     | 1     | 2,234 | 25,350 |
|                |       | 1     | 0,943 | 0,400 |       |        |
|                | 22    | 4,817 |       |       | 28    |        |
|                | 0,776 |       | 6     |       | 1,719 |        |
|                |       | 1     | 1,924 |       |       |        |
|                | 21    | 4,950 |       |       | 27    |        |
|                | 1,675 |       | 8     |       | 3,599 |        |
|                |       |       | 0,000 |       |       |        |
|                | 23    |       |       |       | 31    |        |
|                | 0,000 |       |       |       | 0,000 |        |
+----------------+-------+-------+-------+-------+-------+--------+

ที่มา : กรมเศรษฐกิจการพาณิชย์

หมายเหตุ : ปี 2543 เป็นค่าประมาณการ

ปริมาณการผลิต การบริโภค และการส่งออกเนื้อไก่ของไทย

  -------------------------- --------- --------- --------- --------- --------
  ปี                          2544      2543      2542      2541      2540

  ปริมาณไก่มีชีวิต (ล้านตัว)        950       931       810       780       765

  ปริมาณเนื้อไก่ที่ผลิตได้ (พันตัน)    1,075     1,054     917       883       866

  ปริมาณบริโภคในประเทศ (พันตัน)  765       744       643       603       674

  ปริมาณการส่งออก (พันตัน)       310       310       274       280       192

  มูลค่าการส่งออก (ล้านบาท)      26,000    25,350    23,487    25,294    15,902
  -------------------------- --------- --------- --------- --------- --------

หมายเหตุ : ปี 2543 เป็นตัวเลขคาดการณ์

ปี 2544 เป็นตัวเลขประมาณการ

ที่มา : สำนักงานเศรษฐกิจการเกษตร และสมาคมผู้ผลิตไก่เพื่อส่งออกไทย

สายธุรกิจโรงฟักไข่

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายลูกไก่เนื้อและลูกไก่ไข่ ให้กับบริษัทที่เกี่ยวข้องกัน คือบริษัท เอ็มเคเอส ฟาร์ม จำกัด
ดังนั้นจึงไม่ต้องใช้กลยุทธ์ในการแข่งขัน

-   ลักษณะของลูกค้าและกลุ่มลูกค้าเป้าหมาย

บริษัทขายให้ลูกค้าเพียงรายเดียว คือบริษัท เอ็มเคเอส ฟาร์ม จำกัด ซึ่งเป็นบริษัทที่เกี่ยวข้องกัน
เนื่องจากผู้ถือหุ้นรายใหญ่เป็นผู้ถือหุ้นรายเดียวกัน

-   การจำหน่ายและช่องทางการจำหน่าย

  บริษัทจำหน่ายให้กับลูกค้าเพียงรายเดียว คือ บริษัท เอ็มเคเอส ฟาร์ม จำกัด

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายให้กับลูกค้าเพียงรายเดียว

สายธุรกิจฟาร์มเลี้ยงไก่

(ก) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายไก่ใหญ่ ซึ่งขายทั้งหมดให้กับบริษัทแม่ คือบริษัท จีเอฟพีที จำกัด (มหาชน)
และขายลูกไก่เนื้อให้กับฟาร์มที่ทำประกันและฟาร์มอิสระทั่วไป
ส่วนลูกไก่ไข่ขายให้กับฟาร์มเลี้ยงอิสระทั่วไป และอาหารสัตว์ ขายให้กับฟาร์มประกัน

ในการจำหน่ายผลิตภัณฑ์นั้น จะเห็นว่าบริษัทมีลูกค้าน้อยราย อีกทั้งยังจำหน่ายให้กับบริษัทแม่
และบริษัทที่เกี่ยวข้องกันในสัดส่วนที่สูง แต่บางส่วนขายให้ผู้เลี้ยงอิสระทั่วไป
ดังนั้นภาวะการแข่งขันจึงไม่ค่อยรุนแรง และกลยุทธ์ที่สำคัญ คือ การที่บริษัทมีความชำน
าญการและมีประสบการณ์มาหลายสิบปี ทำให้ลูกค้าเชื่อถือในชื่อเสียงของบริษัท
และมั่นใจในคุณภาพของสินค้า

-   ลักษณะของลูกค้า แบ่งเป็น 2 กลุ่ม ดังนี้

  กลุ่มที่ 1 กลุ่มลูกค้าที่เป็นบริษัทแม่และบริษัทที่เกี่ยวข้องกัน ซึ่งรับซื้อ ไก่ใหญ่ ลูกไก่

กลุ่มที่ 2 กลุ่มลูกค้าผู้เลี้ยงอิสระทั่วไปและกลุ่มผู้เลี้ยงที่ทำฟาร์มประกันกับบริษัท
ซึ่งรับซื้อลูกไก่และอาหารไก่

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ ผู้เลี้ยงไก่ทั่วไป

-   การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่ บริษัทที่เกี่ยวข้องกัน
และผู้เลี้ยงอิสระทั่วไป

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรมมากนัก เนื่องจากส่วนใหญ่
บริษัทจำหน่ายให้กับบริษัทแม่ และบริษัทที่เกี่ยวข้องกันในสัดส่วนที่สูง ส่วนผู้เลี้ยงทั่วไป
บริษัทก็ไม่ต้องเผชิญกับภาวะการแข่งขันมากนัก
เนื่องจากส่วนหนึ่งเป็นผู้เลี้ยงที่ทำฟาร์มประกันไว้กับบริษัท และอีกส่วนหนึ่งคือฟาร์มเลี้ยงอิสระทั่วไป
ซึ่งเป็นลูกค้าประจำและมีความสัมพันธ์ที่ดีกับบริษัท

  สายธุรกิจอาหารสัตว์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน เนื่องจากบริษัทมีประสบการณ์มาหลายสิบปี
ทางด้านภาคปศุสัตว์ ทำให้คุณภาพของผลิตภัณฑ์ของบริษัทเป็นที่ยอมรับของลูกค้า นอกจากนี้
บริษัทได้พัฒนารูปแบบของผลิตภัณฑ์ให้มีความหลากหลาย ตามที่ลูกค้าต้องการ

-   ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารชุดเดียวกัน ได้แก่ บริษัท เอ็มเคเอส
ฟาร์ม จำกัด และบริษัท ฟาร์มกรุงไทย จำกัด ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

-   กลุ่มลูกค้าเป้าหมาย

  กลุ่มลูกค้าเป้าหมาย คือ กลุ่มผู้เลี้ยงสัตว์ในประเทศ

-   การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
สำหรับการแข่งขันของบริษัท กรุงไทยอาหารสัตว์ จำกัด (มหาชน)
จัดได้ว่าอยู่ในระดับแนวหน้ารายหนึ่ง เนื่องจากเป็นธุรกิจครบวงจร คือ มีโรงงานผลิตอาหารสัตว์
มีฟาร์มผลิตลูกไก่ มีฟาร์มผลิตไก่ใหญ่ และโรงเชือดไก่ การที่มีฟาร์มเลี้ยงเป็นของตนเอง
ทำให้มีความได้เปรียบในด้านการแข่งขัน อีกทั้งบริษัทมีประสบการณ์มานานกว่า 20 ปี

แนวโน้มภาวะอุตสาหกรรมและสภาพการแข่งขันในอนาคต

แนวโน้มปี 2544

จากการคาดคะเนว่าภาวะเศรษฐกิจของประเทศจะฟื้นตัวต่อไป
ซึ่งจะส่งผลในทางที่ดีต่ออำนาจซื้อและความต้องการบริโภคผลิตภัณฑ์ปศุสัตว์
ประกอบกับการส่งออกผลิตภัณฑ์ไก่เนื้อและกุ้งจากเพาะเลี้ยงก็ยังมีแนวโน้มขยายตัวต่อไป
จึงคาดหมายได้ว่าปริมาณความต้องการอาหารสัตว์จะขยายตัวตามไปด้วย
โดยประมาณได้ว่าจะมีความต้องการอาหารสัตว์ทั้งสิ้นราว 9,734,174 ตัน ในปี 2544
เพิ่มขึ้นร้อยละ 1.28 จากปี 2543
จากปริมาณความต้องการรวมนี้อาจแยกเป็นความต้องการวัตถุดิบอาหารสัตว์ที่สำคัญได้ว่า
มีความต้องการปลาป่น 715,091 ตัน กากถั่วเหลือง 2,161,051 ตัน และข้าวโพดเลี้ยงสัตว์
4,557,227 ตัน

ความต้องการอาหารสัตว์สำหรับธุรกิจการเลี้ยงไก่เนื้อ คาดว่าจะมีประมาณ 3,100,032 ตัน
คิดเป็นร้อยละ 31.25 ของปริมาณความต้องการอาหารสัตว์ทั้งหมดและเพิ่มขึ้นจากปี 2543 ร้อยละ
2.86 ส่วนความต้องการอาหารสัตว์ในธุรกิจการเลี้ยงสุกรขุนและไก่ไข่นั้น คาดว่าจะมีปริมาณ
2,454,200 ตัน และ 1,225,200 ตัน คิดเป็นร้อยละ 25.21 และร้อยละ 12.59
ของปริมาณความต้องการอาหารสัตว์ทั้งหมดในปี 2544 ตามลำดับ

ความต้องการอาหารสัตว์ที่ขยายตัวเพิ่มขึ้นนี้ ทำให้จำเป็นต้องนำเข้าวัตถุดิบอาหารสัตว์
โดยเฉพาะอย่างยิ่ง กากถั่วเหลือง ปลาป่น และข้าวโพด
เป็นจำนวนมากจากต่างประเทศเพื่อตอบสนอง
ซึ่งถ้าวิเคราะห์จากแนวโน้มการกำหนดมาตรการเกี่ยวกับการนำเข้าวัตถุดิบอาหารสัตว์ของทางการแล้ว
ก็คาดหมายได้ว่ามาตรการดังกล่าวนี้จะไม่แตกต่างไปจากปี 2543 มากนัก

แม้ว่าจะมีปัจจัยทางบวกหลายประการที่น่าจะเป็นผลทำให้อุตสาหกรรมการผลิตอาหารสัตว์สามารถขยายตัวได้ดีในปี
2544
แต่ก็ยังมีปัจจัยเสี่ยงอีกหลายประการที่อาจทำให้เกิดผลกระทบทางลบต่ออุตสาหกรรมนี้ได้เช่นกัน
ปัจจัยที่มีผลต่ออุตสาหกรรมการผลิตอาหารสัตว์ดังกล่าวอาจสรุปได้ดังนี้

ปัจจัยทางบวก

- ความต้องการบริโภคภายในประเทศต่อผลิตภัณฑ์ปศุสัตว์ ที่คาดหมายว่าจะขยายตัวขึ้นในปี 2544
ตามการฟื้นตัวของภาวะเศรษฐกิจ

- การส่งออกไก่เนื้อและผลิตภัณฑ์เพิ่มขึ้น
โดยเฉพาะอย่างยิ่งในตลาดสหภาพยุโรปซึ่งผู้บริโภคยังมีความหวาดกลัวโรควัวบ้าที่ยังไม่ยุติ
และการแพร่ระบาดของโรคปากเปื่อยเท้าเปื่อย FMD
ทำให้เกิดความต้องการบริโภคเนื้อไก่ขึ้นทดแทน
นอกจากนั้นไก่เนื้อจากประเทศจีนซึ่งเคยเป็นคู่แข่งสำคัญก็ยังไม่สามารถส่งเข้าไปจำหน่ายในสหภาพยุโรปได้
เนื่องจากมาตรการควบคุมด้านสุขอนามัย

- การที่รัฐบาลผ่อนคลายมาตรการควบคุมการนำเข้าวัตถุดิบอาหารสัตว์ มาตั้งแต่ปลายปี 2539
เป็นต้นมา โดยมีการเปลี่ยนแปลงไม่มากนัก
ทำให้อุตสาหกรรมการผลิตอาหารสัตว์สามารถวางแผนการผลิตและการนำเข้าวัตถุดิบได้อย่างมีประสิทธิภาพยิ่งขึ้น

- คาดหมายว่าภาวะดินฟ้าอากาศในปี 2544 จะไม่แปรปรวนมากนัก
ซึ่งจะมีผลทำให้การผลิตวัตถุดิบอาหารสัตว์เป็นไปตามคาดหมายโดยไม่เกิดปัญหา
ทำให้ราคาไม่สูงเกินไป และลดความจำเป็นที่ต้องนำเข้าลง
ขณะเดียวกันภาวะดินฟ้าอากาศโลกที่แปรปรวนน้อยลงก็น่าจะทำให้ราคาวัตถุดิบอาหารสัตว์ในตลาดโลกไม่สูงเกินไปเช่นกัน

ปัจจัยทางลบ

- ราคาในตลาดโลกของกากถั่วเหลืองซึ่งเป็นวัตถุดิบอาหารสัตว์ที่สำคัญ
และประเทศไทยยังจำเป็นต้องนำเข้าเป็นจำนวนมากนั้นอาจเพิ่มสูงขึ้น
โดยเป็นผลสืบเนื่องจากการที่สหภาพยุโรปห้ามใช้เนื้อและกระดูกป่นผสมในอาหารสัตว์ซึ่งเป็นมาตรการควบคุมการระบาดของโรควัวบ้า
การห้ามนี้ย่อมทำให้เกิดความต้องการกากถั่วเหลืองมากขึ้นเพื่อผสมในอาหารสัตว์เป็นการทดแทน
อุปสงค์ต่อกากถั่วเหลืองที่มากขึ้นนี้ทำให้ราคาปรับตัวสูงขึ้น

- แนวโน้มการเพิ่มสูงขึ้นของราคาน้ำมันในตลาดโลกตั้งแต่กลางปี 2543 เป็นต้นมา
ส่งผลให้ต้นทุนการผลิตอาหารสัตว์และต้นทุนการขนส่งเพิ่มสูงขึ้นได้
นอกจากนั้นการสูงขึ้นของราคาน้ำมันอาจกระทบต่อการขยายตัวของเศรษฐกิจ
ทำให้การบริโภคชะลอตัวลง และมีผลกระทบทางลบต่อธุรกิจการผลิตอาหารสัตว์โดยทางอ้อม

- กระแสการต่อต้านผลิตภัณฑ์ซึ่งผ่านการตัดต่อพันธุกรรม (GMOs) ซึ่งกำลังแพร่ขยายออกไป
ทำให้การผลิตอาหารสัตว์ต้องพยายามหลีกเลี่ยงวัตถุดิบบางประเภทที่เป็นผลิตภัณฑ์ GMOs
โดยเฉพาะอย่างยิ่ง กากถั่วเหลืองและข้าวโพดนำเข้า ซึ่งอาจมีผลทำให้ต้นทุนการผลิตสูงขึ้นได้

+---------------------+-----------+-----------+-----------+-----------+
| ประมาณการความต้องการ |           |           |           |           |
| อาหารสัตว์ในประเทศไทย |           |           |           |           |
|                     |           |           |           |           |
| ปี 2543 และ 2544     |           |           |           |           |
+---------------------+-----------+-----------+-----------+-----------+
| หน่วย : ตัน           |           |           |           |           |
+---------------------+-----------+-----------+-----------+-----------+
|                     | 2543      |           | 2544      |           |
+---------------------+-----------+-----------+-----------+-----------+
| ประชากรสัตว์          | จำนวน     | ปริมาณ     | จำนวน     | ปริมาณ     |
|                     |           |           |           |           |
|                     | (ล้านตัว)   | อาหารสัตว์  | (ล้านตัว)   | อาหารสัตว์  |
+---------------------+-----------+-----------+-----------+-----------+
| ไก่เนื้อ               | 837.2     | 3,013,920 | 861.12    | 3,100,032 |
+---------------------+-----------+-----------+-----------+-----------+
| ไก่พ่อแม่พันธุ์           | 9.72      | 437,400   | 10        | 450,000   |
+---------------------+-----------+-----------+-----------+-----------+
| ไก่ไข่เล็กรุ่น           | 28.65     | 620,750   | 26.44     | 572,867   |
+---------------------+-----------+-----------+-----------+-----------+
| ไก่ไข่ให้ไข่            | 33.18     | 1,327,200 | 30.63     | 1,225,200 |
+---------------------+-----------+-----------+-----------+-----------+
| ไก่ไข่พ่อแม่พันธุ์         | 0.48      | 21,600    | 0.445     | 20,025    |
+---------------------+-----------+-----------+-----------+-----------+
| สุกรขุน               | 8.4       | 2,352,000 | 8.765     | 2,454,200 |
+---------------------+-----------+-----------+-----------+-----------+
| สุกรพันธุ์              | 0.65      | 604,500   | 0.65      | 604,500   |
+---------------------+-----------+-----------+-----------+-----------+
| เป็ดเนื้อ              | 15        | 126,000   | 15.6      | 131,040   |
+---------------------+-----------+-----------+-----------+-----------+
| เป็ดพันธุ์              | 0.19      | 13,870    | 0.19      | 13,870    |
+---------------------+-----------+-----------+-----------+-----------+
| เป็ดไข่               | 1.9       | 123,500   | 1.8       | 117,000   |
+---------------------+-----------+-----------+-----------+-----------+
| กุ้ง (ตัน)             | 220,000   | 440,000   | 240,000   | 480,000   |
+---------------------+-----------+-----------+-----------+-----------+
| โคนม (ตัว)           | 320,000   | 350,400   | 352,000   | 385,440   |
+---------------------+-----------+-----------+-----------+-----------+
| ปลา                 | n.a.      | 180,000   | n.a.      | 180,000   |
+---------------------+-----------+-----------+-----------+-----------+
| รวม                 |           | 9,611,140 |           | 9,734,174 |
+---------------------+-----------+-----------+-----------+-----------+

ที่มา : สมาคมผู้ผลิตอาหารสัตว์ไทย

  ---------------------------------------------- ----------- ------------- ------------- -----------
  ประมาณการความต้องการวัตถุดิบอาหารสัตว์ในประเทศไทยปี                                           
  2544                                                                                   

  หน่วย : ตัน                                                                              

  ประชากรสัตว์                                     ปลาป่น       กากถั่วเหลือง    ข้าวโพด        ปลายข้าว

  ไก่เนื้อ                                          120,556.8   813,758.4     1,959,048.0   0

  ไก่พ่อแม่พันธุ์                                      13,122.0    96,228.0      284,310.0     0

  ไก่ไข่เล็กรุ่น                                      18,622.5    136,565.0     403,487.5     0

  ไก่ไข่ให้ไข่                                       39,816.0    291,984.0     862,680.0     0

  ไก่ไข่พ่อแม่พันธุ์                                    648.0       4,752.0       14,040.0      0

  สุกรขุน                                          70,560.0    517,440.0     705,600.0     470,400.0

  สุกรพันธุ์                                         18,135.0    132,990.0     151,125.0     151,125.0

  เป็ดเนื้อ                                         7,560.0     27,720.0      12,600.0      44,100.0

  เป็ดพันธุ์                                         832.2       4,161.0       1,387.0       6,241.5

  เป็ดไข่                                          9,880.0     18,525.0      12,350.0      43,225.0

  กุ้ง (ตัน)                                        154,000.0   52,800.0      0             0

  โคนม (ตัว)                                      3,504.0     24,528.0      87,600.0      0

  ปลา                                            36,000.0    39,600.0      63,000.0      0

  รวม                                            493,236.5   2,161,051.4   4,557,227.5   715,091.5
  ---------------------------------------------- ----------- ------------- ------------- -----------

ที่มา : สมาคมผู้ผลิตอาหารสัตว์ไทย

  สายธุรกิจอาหารแปรรูป

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัทขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

-   ลักษณะของลูกค้า แบ่งออกเป็น 3 กลุ่มดังนี้

  กลุ่มที่ 1 ลูกค้าตลาดสด

  กลุ่มที่ 2 ลูกค้าต่างจังหวัด

  กลุ่มที่ 3 ห้างสรรพสินค้าทั่วไป

-   กลุ่มลูกค้าเป้าหมาย

  ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

-   การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟู้ดส์ จำกัด จำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก และเชียงใหม่ เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นห้างสรรพสินค้า และพ่อค้าคนกลาง

(3) การจัดหาผลิตภัณฑ์หรือบริการ

สายธุรกิจชำแหละไก่

วัตถุดิบ (ไก่ใหญ่) ทั้งหมด รับซื้อมาจากบริษัท เอ็มเคเอส ฟาร์ม จำกัด ซึ่งเป็นบริษัทย่อยของบริษัท
โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ
มีกำลังการผลิตรวมเท่ากับ 68,000 ตันต่อปี

สายธุรกิจโรงฟักไข่

บริษัทซื้อไก่พ่อแม่พันธุ์ในส่วนพันธุ์ไก่ไข่มาจากต่างประเทศ ส่วนพันธุ์ไก่เนื้อ
ซื้อจากตัวแทนจำหน่ายในประเทศไทย เพื่อนำมาผลิตลูกไก่ไข่ และลูกไก่เนื้อ โดยมีฟาร์มไก่ไข่
จำนวน 1 ฟาร์มและฟาร์มไก่เนื้อจำนวน 7 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี
กำลังการผลิตรวมเท่ากับ 67.60 ล้านตัวต่อปี

สายธุรกิจฟาร์มเลี้ยงไก่

บริษัทรับซื้อลูกไก่ (วัตถุดิบ) จากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ก็ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 7 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตรวม 34 ล้านตัวต่อปี

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศ และราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์ในบางครั้ง
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด เป็นต้น
นอกจากนี้บริษัทยังมีข้อจำกัดในการจัดหาวัตถุดิบ อาทิ มาตรการการกำหนดโควต้า
มาตรการด้านราคา และมาตรการด้านภาษี เป็นต้น โดยมีรายละเอียดดังนี้

1. ข้าวโพดเลี้ยงสัตว์

ในปี 2543 ทางการได้กำหนดโควต้านำเข้าข้าวโพดเลี้ยงสัตว์ไว้ 53,253 ตัน
โดยมีเงื่อนไขว่าจะต้องนำเข้าเฉพาะในช่วงเวลาที่กำหนด คือ 1 มีนาคม – 30 มิถุนายน 2543
เท่านั้น หากการนำเข้าอยู่ภายในโควต้าและเงื่อนไขดังกล่าวนี้จะเสียภาษีอัตาร้อยละ 20
และถ้านำเข้าเกินกว่าโควต้า หรือนอกช่วงเวลาที่กำหนดจะไม่จำกัดปริมาณ
แต่จะต้องเสียภาษีขาเข้าสูงในอัตราถึงร้อยละ 76.2
ถ้านำเข้าจากประเทศที่เป็นสมาชิกองค์กรการค้าโลก (WTO)
และถ้าหากนำเข้าจากประเทศที่ไม่ได้เป็นสมาชิกองค์กรการค้าโลก จะเสียภาษีขาเข้าในอัตรา
2.75 บาท ต่อกิโลกรัม และอากรพิเศษร้อยละ 13.45
นอกจากนั้นยังต้องเสียค่าธรรมเนียมพิเศษอีกตันละ 180 บาทอีกด้วย

2. กากถั่วเหลือง

ในปี 2543 มีความต้องการกากถั่วเหลืองเพื่อการผลิตอาหารสัตว์ราว 2,101,051 ตัน
ในจำนวนนี้ปริมาณ 900,000 ตัน จะได้มาจากผลผลิตกากถั่วเหลืองในประเทศ
โดยแยกได้ว่าประมาณ 106,788 ตัน ผลิตจากเมล็ดถั่วเหลืองในประเทศ และ 793,212
จากเมล็ดถั่วเหลืองนำเข้า ส่วนความต้องการกากถั่วเหลืองอีกประมาณ 1 ล้านตันเศษ
ซึ่งไม่สามารถผลิตในประเทศได้เพียงพอนั้น ต้องตอบสนองด้วยการนำเข้า
โดยทางการกำหนดภาษีนำเข้าในอัตราร้อยละ 5
แต่ผู้นำเข้ามีข้อผูกพันให้ต้องรับซื้อกากถั่วเหลืองจากเมล็ดถั่วเหลืองในประเทศทั้งหมดที่ราคา 9.50
บาทต่อกิโลกรัม

3. ปลาป่น

ความต้องการปลาป่นสำหรับอุตสาหกรรมการผลิตอาหารสัตว์ในปี 2543 มีปริมาณ 493,236 ตัน
โดยส่วนที่ผลิตในประเทศได้ไม่เพียงพอและจำเป็นต้องนำเข้ามีประมาณ 89,000 ตัน
ซึ่งเป็นปริมาณใกล้เคียงกับปริมาณนำเข้าในปี 2542 ปลาป่นที่นำเข้าส่วนใหญ่เป็นชนิดคุณภาพสูง
คือมีโปรตีนเกินร้อยละ 60 โดยการนำเข้านั้นไม่มีการจำกัดปริมาณและช่วงระยะเวลา
แต่ต้องเสียภาษีอัตราร้อยละ 15 ถ้านำเข้าจากประเทศนอกอาเซียน และเสียภาษีอัตราเพียงร้อยละ
5 ถ้านำเข้าจากประเทศในกลุ่มอาเซียน

ปัจจุบันบริษัทมีโรงงานอาหารสัตว์ทั้งหมด 3 โรง ซึ่งผลิตอาหารสัตว์บกและสัตว์น้ำ โรงงานทั้ง 3
โรง ตั้งอยู่ในบริเวณเดียวกัน คือที่จังหวัดสมุทรปราการ โดยมีกำลังการผลิตรวมเท่ากับ 420,000
ตันต่อปี

สายธุรกิจอาหารแปรรูป

วัตถุดิบ (เนื้อไก่) ซื้อจากบริษัทแม่ คือบริษัท จีเอฟพีที จำกัด (มหาชน) เพียงแห่งเดียว ดังนั้น
จึงไม่ประสบปัญหาการจัดหาวัตถุดิบ โดยมีโรงงานผลิตไส้กรอกเพียงแห่งเดียว
ตั้งอยู่ที่จังหวัดสมุทรปราการ มีกำลังการผลิตรวมเท่ากับ 5,500 ตันต่อปี

(4) งานที่ยังไม่ได้ส่งมอบ

  -ไม่มี-